b'\n_START_ARTICLE_\nTeden cvi\xc4\x8dka\n_START_SECTION_\nMaskoti\n_START_PARAGRAPH_\nMaskoti Gorgi in Cvi\xc4\x8dko sta polha, ki sta bila ustvarjena za javni nate\xc4\x8daj za maskoto prireditve, ki ga je razpisal Zavod za Turizem Novo mesto marca 2008. Avtorja predloge sta Samo in Damjana Bihar. Polha predstavljata dva prijatelja oziroma prijateljstvo in dru\xc5\xbeabnost. Oble\xc4\x8dena sta v rde\xc4\x8do majico. Na prvi majici so trije kelihi ali tudi kupe, pod njimi pa je zlato pero. Na drugi majici je prikazana majolka. Na majolki je grozd s \xc5\xa1estimi grozdnimi jagodami, od katerih so tri rde\xc4\x8de in tri bele barve.\n_START_SECTION_\nPreoblikovanje maskot\n_START_PARAGRAPH_\nZavod za turizem je po izbiri maskot razmi\xc5\xa1ljal o preoblikovanju in preimenovanju Gorgija v osebo \xc5\xbeenskega spola z imenom \xc5\xa0e-cvi\xc4\x8dka. Kasneje, na 36. Tednu cvi\xc4\x8dka, je maskoti predstavil kot\xc2\xa0\xc2\xbbCvi\xc4\x8dka in Cvi\xc4\x8dko\xc2\xab, tokrat brez treh kelihov, zlatega peresa in majolke na njunih obla\xc4\x8dilih, s katerimi sta bila prvotno predstavljena s strani avtorjev osnovne ideje._NEWLINE_24. maja 2008 sta bili na otvoritveni prireditvi 36. Tedna cvi\xc4\x8dka maskoti prvi\xc4\x8d predstavljeni v\xc2\xa0\xc2\xbb\xc5\xbeivi\xc2\xab\xc2\xa0izvedbi.'